ananddey/assamese-wiki-corpus huggingface dataset:
নন্দিনী ৰামানী

নন্দিনী ৰামানী চেন্নাইৰ এগৰাকী ভাৰতনাট্যম পাৰংগদ, নৃত্য সমালোচক, সংস্কৃত নাটকৰ অভিনেত্ৰী তথা পৰিচালক আৰু শিক্ষাবিদ। তেওঁ সংস্কৃত পণ্ডিত আৰু সংগীত বিজ্ঞানী ভি ৰাঘৱনৰ কন্যা। কলা ক্ষেত্ৰলৈ আগবঢ়োৱা সামগ্ৰিক অৱদানৰ বাবে তেওঁ সংগীত নাটক একাডেমী বঁটাকে ধৰি কেইবাটাও বঁটা লাভ কৰে। সংগীত নাটক একাডেমীৰ কাৰ্যবাহী মণ্ডলীৰ সদস্য, ভাৰতীয় সাংস্কৃতিক সম্পৰ্ক পৰিষদৰ সাধাৰণ পৰিষদৰ সদস্য, মাদ্ৰাচ সংগীত একাডেমীৰ সচিবকে ধৰি কেইবাটাও পদত তেওঁ অধিষ্ঠিত হৈছিল।

জীৱনী

. ১৯৫০ চনৰ ১৮ নৱেম্বৰত ৰামানীৰ জন্ম হৈছিল। তেওঁৰ পিতৃ ভি ৰাঘৱন আছিল এজন সংস্কৃত পণ্ডিত আৰু সংগীত বিজ্ঞানী। পাঁচ বছৰ বয়সৰ পৰাই তেওঁ ভৰতনাট্যম শিকিবলৈ আৰম্ভ কৰে। মাত্ৰ ন বছৰ বয়সৰ পৰাই তেওঁ পিতৃৰ সংস্কৃত নাটকত অভিনয় কৰিবলৈ লয়।[4]

তেওঁৰ ভাষা আৰু লেখাৰ গুৰু আছিল পিতৃ ৰাঘৱন। নৃত্যশিল্পী থাঞ্জাভুৰ বালাসৰস্বতী আৰু নট্টুৱনাৰ কে গণেশনে তেওঁৰ নৃত্যৰ প্ৰশিক্ষণ দিছিল। আনহাতে বি কৃষ্ণমূৰ্তি আৰু টি মুক্তি তেওঁৰ সংগীত গুৰু আছিল।

সন্মান

২০১২: সামগ্ৰিক অৱদান শিতানত সংগীত নাটক একাডেমী বঁটা।

তথ্য সংগ্ৰহ

বাহ্যিক সংযোগ

Interview with Nandini Ramani শ্ৰেণী:ভাৰতীয় নৃত্যশিল্পী
শ্ৰেণী:সংগীত নাটক একাডেমী বঁটা বিজয়ী
পৰ্দীছ পৌৰাবেদীনি

পৰ্দীছ পৌৰাবেদীনি (ফাৰ্চী: پردیس پورعابدینی; জন্ম ১০ এপ্ৰিল ২০০০) এগৰাকী ইৰানী অভিনেত্ৰী। আঘাজাদেহ (ব্লু ব্লাড; ২০২০–২০২১) ধাৰাবাহিকত ৰাজিয়ে মোগাদ্দাম আৰু ফেৰেশতেহছ চিন (২০২৩–২০২৪) ধাৰাবাহিকত ফেৰেশতেহ খাদেম চৰিত্ৰত কৰা মুখ্য অভিনয়ৰ বাবে তেওঁ বিশেষভাৱে পৰিচিত। এই অভিনয়ৰ বাবে তেওঁ দুবাৰকৈ হাফেজ বঁটাৰ বাবে মনোনীত হৈছিল। ২০২৩ চনৰ যুদ্ধভিত্তিক চলচ্চিত্ৰ ঘৰিব (আননোন)ত আগবঢ়োৱা অনৱদ্য অভিনয়ৰ বাবে তেওঁ ৪১সংখ্যক ফাজৰ আন্তঃৰাষ্ট্ৰীয় চলচ্চিত্ৰ মহোৎসৱত শ্ৰেষ্ঠ অভিনেত্ৰীৰ ক্ৰিষ্টেল চিমৰ্ঘ বঁটা লাভ কৰে।

প্ৰাৰম্ভিক জীৱন

পৰ্দীছ পৌৰাবেদীনিৰ জন্ম ২০০০ চনৰ ১০ এপ্ৰিলত ইৰানৰ তেহৰাণত হৈছিল। তেওঁৰ দুগৰাকী ভগ্নী আছে আৰু তেওঁ পৰিয়ালটোৰ দ্বিতীয় সন্তান। তেওঁৰ ডাঙৰ ভগ্নী এগৰাকী চিকিৎসক। তেওঁৰ মাতৃ এগৰাকী হেয়াৰড্ৰেছাৰ আৰু পিতৃ বাবাক পৌৰাবেদীনি চ’ফাৰ কোম্পানীৰ মুখ্য কাৰ্যবাহী বিষয়া (CEO)।

ব্যক্তিগত জীৱন

তেওঁ এক অজ্ঞাত তাৰিখত অভিনেতা আমিৰ হোছেইন মৌচাভিৰ সৈতে বিবাহপাশত আবদ্ধ হয়। বিবাহৰ পিছত ২০২৪ চনৰ ২৫ জুলাইত ৬ ইন দ্য মৰ্নিং চলচ্চিত্ৰখনৰ প্ৰিমিয়াৰত তেওঁলোকক প্ৰথমবাৰৰ বাবে একেলগে দেখা গৈছিল।

চলচ্চিত্ৰপঞ্জী

চলচ্চিত্ৰ

বৰ্ষ
শিৰোনাম
চৰিত্ৰ
পৰিচালক
টোকা
তথ্যসূত্ৰ

২০২২
কিলিং এ ট্ৰেইটৰ

টুডেজ ৱেষ্টৰ সাংবাদিক
মাছৌদ কিমিয়াই
কেমিঅ’ (অতিথি শিল্পী)

মাদাৰলেছ
মাহৰুজ
মৰ্তেজা ফাতেমি

২০২৩

ঘৰিব (আননোন)
কাজল
মহম্মদ হোছেইন লাতিফি

ইন দ্য ফৰ্ম অৱ লাভ

চিয়াভাশ আছ'আদি

ঘোষণা হ’বলগীয়া
গ্ৰেপ চিড্ছ

ইব্ৰাহিম ইব্ৰাহিমিয়ান
চিত্ৰগ্ৰহণ চলি আছে

ৱেব / ওটিটি

বৰ্ষ
শিৰোনাম
চৰিত্ৰ
পৰিচালক
প্লেটফৰ্ম
টোকা
তথ্যসূত্ৰ

২০২০–২০২১
আঘাজাদেহ (ব্লু ব্লাড)

ৰাজিয়ে মোগাদ্দাম / মানেলি
বেহৰাং তোফিঘী
ফিলিমো, নামাভা

মুখ্য চৰিত্ৰ; ২৯টা খণ্ড

দ্য স্মেল অৱ ব্লাড
নিজে
ৱাহিদ ছায়েদী

ফিলিমো, নামাভা
তথ্যচিত্ৰ; ১১টা খণ্ড

২০২১

দ্য ৰেষ্টলেছ হাৰ্ট
কথক (ন্যেৰেটৰ)
আমিৰ হোছেইন আৰ্চিন

ফিলিমো
বিশেষ অনুষ্ঠান; ১০টা খণ্ড

২০২৩–২০২৪

ফেৰেশতেহছ চিন
ফেৰেশতেহ খাদেম
হামিদ আন্ঘা

ফিলিমো
মুখ্য চৰিত্ৰ; ১৮টা খণ্ড

ঘোষণা হ’বলগীয়া
ৱাইট মেজিক

আইদা পানাহান্দেহ
ফিলিমো
মুখ্য চৰিত্ৰ

দূৰদৰ্শন

বৰ্ষ
শিৰোনাম
চৰিত্ৰ
পৰিচালক
চেনেল
টোকা
তথ্যসূত্ৰ

২০২২
চেভেন

নিজে
মুজতবা আমিনী
আইআৰআইবি টিভি৩ (IRIB TV3)

খণ্ড° "৬.১৭"

থিয়েটাৰ

বৰ্ষ
শিৰোনাম
চৰিত্ৰ
নাট্যকাৰ
পৰিচালক
মঞ্চ
তথ্যসূত্ৰ

২০১৯
ইট মাইট হেপেন টু ইউ টু

ছাঈদ নাঈমিপুৰ
মৰিয়ম বৰজেগাৰ

নোফেল লোশাতো থিয়েটাৰ

ফ্ৰাইডে নুন ষ্ট’ৰী
আজাদেহ
মহম্মদ মোছাভাট

নাচিম অদবী
ছেপান্দ থিয়েটাৰ, নোফেল লোশাতো থিয়েটাৰ

বঁটা আৰু মনোনয়ন

+বঁটা প্ৰদান অনুষ্ঠানৰ নাম, প্ৰদান কৰা বৰ্ষ, বিভাগ, মনোনীত কৰ্ম আৰু মনোনয়নৰ ফলাফল
বঁটা
বৰ্ষ
বিভাগ
মনোনীত কৰ্ম
ফলাফল
তথ্যসূত্ৰ

ফাজৰ আন্তঃৰাষ্ট্ৰীয় চলচ্চিত্ৰ মহোৎসৱ
২০২৩

শ্ৰেষ্ঠ মুখ্য অভিনেত্ৰী
ঘৰিব (আননোন)

হাফেজ বঁটা

২০২১
শ্ৰেষ্ঠ অভিনেত্ৰী – নাট্যধৰ্মী দূৰদৰ্শন ধাৰাবাহিক
আঘাজাদেহ (ব্লু ব্লাড)

২০২৪
ফেৰেশতেহছ চিন

ৰেজিষ্টেন্স আন্তঃৰাষ্ট্ৰীয় চলচ্চিত্ৰ মহোৎসৱ

২০২৩
শ্ৰেষ্ঠ অভিনেত্ৰী
ঘৰিব (আননোন)

তথ্যসূত্ৰ

বাহ্যিক সংযোগ

Pardis Pourabedini On SourehCinema (in Persian)
Pardis Pourabedini on Instagram

শ্ৰেণী:ইৰানৰ ব্যক্তি
শ্ৰেণী:অভিনেত্ৰী
অৰুণোদয় আঁচনি

অৰুণোদয় আঁচনি হৈছে ২০২০ চনৰ ২ অক্টোবৰ তাৰিখে অসম চৰকাৰৰ দ্বাৰা উন্মোচিত এখন আঁচনি। অৰুণোদয় আঁচনিৰ জৰিয়তে মহিলাসকলৰ স্বাস্থ্য আৰু পৰিপুষ্টিগত অভাৱ পূৰণৰ বাবে আৰু চিকিৎসা সম্বন্ধীয় খৰচৰ বাবে অসম চৰকাৰে আৰ্থিক সাহায্য প্ৰদান কৰে, আৰু এই আঁচনি মহিলা সবলীকৰণৰ ক্ষেত্ৰত এক পদক্ষেপ হিচাপে ঘোষিত হৈছে। আচঁনিখনৰ উন্মোচনৰ সময়ত চৰকাৰীভাৱে প্ৰচাৰিত ঘোষণাপত্ৰৰ জৰিয়তে কোৱা হৈছিল যে, এই আঁচনিখনৰ জৰিয়তে ৰাজ্যত বাস কৰা প্ৰায় ১৭ লাখ পৰিয়ালক প্ৰত্যক্ষ লাভালাভ স্থানান্তৰণ পদ্ধতিৰ মাধ্যমেৰে প্ৰতি মাহে ৮৩০ টকাৰ বিত্তীয় অনুদান প্ৰদান কৰা হ'ব। ২০২০ চনৰ অক্টোবৰ মাহৰ আৰম্ভণিৰ পৰা প্ৰতি মাহৰ প্ৰথম দিনা তেওঁলোকে ধন লাভ কৰি আহিছে। উল্লেখনীয় যে, চৰকাৰৰ ঘোষিত নীতি অনুসৰি পৰিয়ালৰ মুখ্য তত্ত্বাৱধায়ক মহিলা গৰাকীক আঁচনিৰ হিতাধিকাৰী হিচাপে গণ্য কৰা হয়।

আঁচনিৰ বিৱৰণ

২০২০ চনৰ ১ ডিচেম্বৰ তাৰিখে কামৰূপ (গ্ৰাম্য) জিলাৰ আমিনগাঁও নুমলী জলাহ পেৰেড গ্ৰাউণ্ডত অনুষ্ঠিত এক চৰকাৰী কাৰ্য্যসূচীত অসমৰ তদানীন্তন মুখ্যমন্ত্ৰী সৰ্বানন্দ সোণোৱাল আৰু বিত্তমন্ত্ৰী হিমন্ত বিশ্ব শৰ্মাই অৰুণোদয় আঁচনিৰ শুভাৰম্ভ কৰে। চৰকাৰী বিৱৰণ অনুসৰি হিতাধিকাৰীসকলক ঔষধ ক্ৰয়ৰ বাবে ৪০০ টকা, ৪ কিলোগ্ৰাম দাইলজাতীয় খাদ্য আৰু ৪ কিলোৰাম চেনিৰ বাবদ ৫০% ৰাজসাহায্যৰ হাৰত ক্ৰমে ২০০ টকা আৰু ৮০ টকা, আৰু শাক-পাচলি আৰু ফল-মূলৰ ক্ৰয়ৰ বাবে ১৫০ টকা ধাৰ্য্য কৰা হৈছে।

বৰ্তমান অৰুণোদয় আঁচনিৰ ধন ১২৫০ টকালৈ বৃদ্ধি কৰিছে।

তথ্যসূত্ৰ

শ্ৰেণী:অসম চৰকাৰৰ আঁচনি
টাইফইড

টাইফ‌ইড জ্বৰ, বা চমুকৈ টাইফ‌ইড (আন অসমীয়া নাম সন্নিপাত জ্বৰ) ছাল্‌ম'নেলা টাইফি বেক্টেৰিয়াই কৰা এবিধ সংক্ৰামক ৰোগ। সংক্ৰমণৰ ছয়ৰ পৰা ত্ৰিছ দিনৰ ভিতৰত পাতলীয়া বা গুৰুতৰ লক্ষণে দেখা দিয়ে। দুৰ্বলতা, পেটৰ বিষ, কোষ্ঠকাঠিন্য আৰু মূৰৰ বিষো হ'ব পাৰে। গুৰুতৰ ৰোগত বিভ্ৰান্তি হ'ব পাৰে। সংক্ৰমিত ৰোগৰ মলৰে দূষিত পানী বা খুৱাবস্তু গ্ৰহণ কৰিলে এই ৰোগ বিয়পে। নিম্নমানৰ অনাময় ব্যৱস্থা আৰু স্বাস্থ্য বিধি সংশয়ৰ কাৰণ। বেক্টেৰিয়াবিধৰ কাল্‌চাৰ কৰাটো অলপ টান। হাড় মজ্জাৰ পৰীক্ষা সকলোতকৈ সঠিক। সাতবছৰলৈকে প্ৰতিষেধকে কাম কৰিব পাৰে। The vaccine may have some effect for up to seven years.

২০১৫ চনৰ তথ্য অনুসৰি বিশ্বত এনে ৰোগীৰ সংখ্যা ১.২৫ কোটি। চিকিৎস অবিহনে ২০% পৰ্যন্ত ৰোগীৰ মৃত্যুৰ আশংকা থাকে।

তথ্যসূত্ৰ

অতিৰিক্ত পঠন

বাহ্যিক সংযোগ

শ্ৰেণী:পানীৰ পৰা হোৱা ৰোগ
শ্ৰেণী:সংক্ৰামক ৰোগ
শ্ৰেণী:টাইফ‌ইড জ্বৰ
ইশানী শ্ৰেষ্ঠ

ইশানী শ্ৰেষ্ঠ (নেপালী: इशानी श्रेष्ठ) (জন্ম: ৫ মে' ১৯৯১) এগৰাকী নেপালী টিভি আঁতধৰোঁতা, উদ্যোক্তা, মডেল আৰু সৌন্দৰ্য প্ৰতিযোগিতাৰ খিতাপধাৰী, যিয়ে ২০১৩ চনৰ মিছ নেপাল ৱৰ্ল্ডৰ মুকুট লাভ কৰিছিল। তেওঁ ইণ্ডোনেছিয়াৰ বালিত অনুষ্ঠিত মিছ ৱৰ্ল্ড ২০১৩ প্ৰতিযোগিতাত নেপালক প্ৰতিনিধিত্ব কৰিছিল, য’ত তেওঁ শীৰ্ষ ১০-ত স্থান লাভ কৰি আৰু 'বিউটি উইথ এ পাৰপাজ' খিতাপ জয় কৰি এক ইতিহাস ৰচনা কৰিছিল।

প্ৰাৰম্ভিক জীৱন

ইশানী শ্ৰেষ্ঠৰ জন্ম আৰু ডাঙৰ-দীঘল নেপালৰ ৰাজধানী কাঠমাণ্ডুত হৈছিল। তেওঁৰ তিনিজন কনিষ্ঠ ভাই-ভনী আছে। তেওঁ কাঠমাণ্ডুৰ ত্ৰিয়োগ হাইস্কুলত অধ্যয়ন কৰিছিল। ইয়াৰ পিছত তেওঁ আমেৰিকাৰ কলৰাডোৰ বোল্ডাৰলৈ প্ৰব্ৰজন কৰে আৰু ২০০৯ চনত ফেয়াৰভিউ হাইস্কুলৰ পৰা স্নাতক ডিগ্ৰী লাভ কৰে। তাৰ পিছত তেওঁ ইউনিভাৰ্ছিটি অৱ কলৰাডোৰ বিজনেছ স্কুলত অধ্যয়ন কৰে।

শিক্ষা

শ্ৰেষ্ঠই কাঠমাণ্ডুৰ ত্ৰিয়োগ হাইস্কুলৰ পৰা প্ৰাথমিক শিক্ষা সম্পূৰ্ণ কৰিছিল। তেওঁ কলৰাডোৰ বোল্ডাৰৰ ফেয়াৰভিউ হাইস্কুলৰ পৰা স্নাতক ডিগ্ৰী লাভ কৰে। ইয়াৰ পিছত তেওঁ ইউনিভাৰ্ছিটি অৱ কলৰাডো বিজনেছ স্কুলত অধ্যয়ন কৰে। শ্ৰেষ্ঠই কাঠমাণ্ডুৰ পিপলছ ডেন্টাল কলেজত দন্তচিকিৎসা অধ্যয়ন কৰিবলৈ চেষ্টা কৰিছিল যদিও দ্বিতীয় বৰ্ষতে সেয়া বাদ দিছিল।

কৰ্মজীৱন

শ্ৰেষ্ঠ এতিয়া এগৰাকী সুপৰিচিত সংবাদ মাধ্যমৰ ব্যক্তিত্ব, মডেল আৰু উদ্যোক্তা। তেওঁ নেপালত ৱৰ্ল্ড ৱাইল্ডলাইফ ফাণ্ডৰ (WWF) হৈ তৰুণ সংৰক্ষণ দূত হিচাপেও কাম কৰিছিল।

মিছ নেপাল ২০১৩

ইশানীয়ে আমেৰিকাৰ কলৰাডোৰ পৰা আহি মিছ নেপাল ২০১৩ প্ৰতিযোগিতাত অংশগ্ৰহণ কৰিছিল, য’ত তেওঁ মিছ নেপাল ৱৰ্ল্ড ২০১৩ খিতাপৰ লগতে মিছ কেটৱাক খিতাপো অৰ্জন কৰিছিল।

মিছ ৱৰ্ল্ড ২০১৩

ইশানী শ্ৰেষ্ঠক "বিউটি উইথ পাৰপাজ ২০১৩" খিতাপ প্ৰদান কৰা হৈছিল। তেওঁৰ উৎকৃষ্ট ভিডিঅ' প্ৰেজেণ্টেশ্যন আৰু সমাজসেৱাৰ বাবে তেওঁক এই বঁটা প্ৰদান কৰা হৈছিল। সমাজসেৱাৰ বাবে তেওঁ নেপালৰ গ্ৰাম্য অঞ্চলসমূহ ভ্ৰমণ কৰি মানুহৰ মাজত মুখৰ পৰিষ্কাৰ-পৰিচ্ছন্নতা (Oral Hygiene) সম্পৰ্কে সজাগতা বৃদ্ধি কৰিছিল। মিছ ৱৰ্ল্ড ২০১৩-ত নিজৰ দেশৰ সাংস্কৃতিক নৃত্য প্ৰদৰ্শন কৰাৰ সুযোগ পোৱা এঘাৰগৰাকী প্ৰতিযোগীৰ ভিতৰত ইশানী অন্যতম আছিল। তেওঁ ‘ডান্স অফ দ্য ৱৰ্ল্ড’ত "মাইতি ঘৰ" গীতটোত সুন্দৰ নৃত্য প্ৰদৰ্শন কৰিছিল। প্ৰতিযোগিতাখনত তেওঁ মিছ ৱৰ্ল্ড ২০১৩-ৰ মাল্টি মিডিয়া শিতানত দ্বিতীয় ৰানাৰ আপ হোৱাৰ লগতে আন কেইবাখনো প্ৰতিযোগিতাত চূড়ান্ত প্ৰতিযোগী আছিল।

তেওঁ মিছ ৱৰ্ল্ড ২০১৩-ত 'দ্য পিপলছ চেম্পিয়ন' (মাল্টিমিডিয়া) খিতাপৰ বাবেও দ্বিতীয় ৰানাৰ আপ হৈছিল। ইশানী শ্ৰেষ্ঠ মিছ ৱৰ্ল্ড ২০১৩-ৰ শীৰ্ষ ১০ গৰাকী চূড়ান্ত প্ৰতিযোগীৰ ভিতৰত আছিল; যিটো আছিল সেই সময়লৈকে কোনো নেপালী প্ৰতিযোগীয়ে লাভ কৰা সৰ্বোচ্চ স্থান।

তথ্যসূত্ৰ

বাহ্যিক সংযোগ

ইশানী শ্ৰেষ্ঠৰ আধিকাৰিক ৱেবছাইট
মিছ নেপাল ২০১৩-ৰ প্ৰফাইল

শ্ৰেণী:নেপালৰ ব্যক্তি
শ্ৰেণী:সৌন্দৰ্য প্ৰতিযোগী
নিকোলাই অষ্টৰভস্কি

নিকোলাই আলেক্মেভিচ অষ্ট্ৰয়ভষ্কি হ'ল সমাজতান্ত্ৰিক বাস্তৱতা যুগৰ লেখক। নিকোলাই অষ্ট্ৰয়ভষ্কিৰ এখন বিখ্যাত উপন্যাস হ'ল 'পাগত উঠা তীখা' ( How the Steel was Tempered)। এই উপন্যাসখন বিশ্বৰ বিভিন্ন ভাষালৈ অনূদিত হৈছে। এই উপন্যাসখন ৰ বাবে অষ্ট্ৰয়ভষ্কিয়ে ৰাছিয়াৰ সৰ্বোচ্চ সন্মান 'অৰ্ডাৰ অৱ লেনিন' (Order of Lenin) লাভ কৰে।

কৰ্মজীৱন

নিকোলাই অষ্ট্ৰয়ভষ্কিৰ জন্ম হৈছিল ১৯০৪ চনত সেই সময়ৰ ছোভিয়েট ইউনিয়নৰ অন্তৰ্ভুক্ত ইউক্ৰেইনৰ অষ্ট্ৰোহ ৰায়ন( Astroh Raion) চহৰৰ ভিলিয়া নামৰ গাঁও এখনৰ এটি শ্ৰমিক শ্ৰেণীৰ পৰিয়ালত। ন বছৰ বয়স লৈকে ভিলিয়াতে অষ্ট্ৰভস্কিয়ে শিক্ষা জীৱন আৰম্ভ কৰে। ১৯১৪ চনত পৰিয়ালৰ সৈতে অষ্ট্ৰভস্কিয়ে ৰেল স্থাপনৰ চহৰ চেপিতিভকায়লৈ গুচি যায় আৰু তাতেই তেওঁ ৰেলৰ কামত লাগি বলৈ ধৰে। পৰৱৰ্তীকালত তেওঁ ৰে'ল কোম্পানীৰ ইলেক্ট্ৰিছিয়ান হিচাপে পদোন্নতি লাভ কৰে। ১৯১৭ চনত মাত্ৰ তেৰ বছৰ বয়সতে বলচেভিক পাৰ্টিৰ সদস্য হয়। সেই সময়তেই তেওঁ মৰাত্মক ৰোগত আক্ৰান্ত হয় আৰু এই ৰোগটোৰ বাবেই পাছলৈ অন্ধ আৰু শয্যাগত হৈ বিছনাত থাকিবলগীয়া হয়।
চৰকাৰী তথ্য অনুযায়ী জাৰ্মানীয়ে যেতিয়া ১৯১৮ চনৰ বসন্ত কালত তেওঁৰ গৃহ চহৰ আক্ৰমণ কৰে, তেওঁ তেতিয়া স্থানীয় বলচেভিক পাৰ্টিৰ পৰা অব্যাহতি লৈছিল। যুদ্ধত অনেকবাৰ আহত আৰু গুলিবিদ্ধ হোৱাৰ বাবে তেওঁ মৰাত্মক ভাৱে অসুস্থ হ'বলগীয়া হয় আৰু কেইবাবাৰো চিকিৎসকৰ দ্বাৰস্থ হবলগীয়া হৈছিল। তেওঁ নিজৰ জীৱনীত তেওঁ ৰেড আৰ্মিৰ বিষয়ে উল্লেখ কৰা নাই যদিও তেওঁ ৰেড আৰ্মিৰ হৈ কাম কৰিছিল। অসুস্থতাৰ কাৰণে তেওঁ ১৯২৯ চনত চিৰকাললৈ দৃষ্টি শক্তি হেৰুৱাই পেলায়। দৃষ্টিশক্তি লোপ পোৱাৰ পাছতো ১৯৩০ চনত তেওঁ জীৱনৰ প্ৰথমখন উপন্যাস 'পাগত উঠা তীখা ' (How the Steel Was Tempered) লিখা আৰম্ভ কৰে। পৰৱৰ্তীকালত এই উপন্যাসখনে কমিউনিষ্ট ভাৱধাৰাৰ দেশত ব্যাপক জনপ্ৰিয়তা লাভ কৰে আৰু ১৯৩৫ চনত এই গ্ৰন্থখনৰ বাবে অৰ্ডাৰ অৱ লেনিন সন্মান লাভ কৰে। নিকোলাই অষ্ট্ৰয়ভষ্কিৰ এই উপন্যাসখন খনৰ ভিত্তিত ৰাছিয়ান ভাষাত তিনিখন চলচ্চিত্ৰ নিৰ্মাণ কৰা হৈছে।

মৃত্যু

১৯৩৬ চনৰ ২২ ডিচেম্বৰত তেওঁ মৃত্যুবৰণ কৰে। কিন্তু অকালতে মৃত্যুবৰণ কৰা বাবে তেওঁ ৰ দ্বিতীয়খন উপন্যাস 'Born of the Storm'খন লিখি শেষ কৰিব নোৱাৰিলে।

'হাউ দি ষ্টিল ৱাজ টেমপেয়াৰড' কিতাপখনৰ এটা বিখ্যাত উক্তি-
"জীৱন মানুহৰ প্ৰিয় সম্পদ। এবাৰেই মাথোঁঁ পোৱা যায় নৰজনম। সেই হেতুকে জীৱনটোক এনেভাৱে বচাই ৰাখিব লাগে যাতে অবাৱত কটোৱা কালবোৰৰ বাবে জীৱনত অনুশোচনাৰ যন্ত্ৰণা ভুগিব লগা নহয়। অতীত জীৱনটো যাতে গ্লানিকৰ হীনতাৰ লজ্জ্বা সহ্য কৰি দগ্ধতা ভুগিব লগীয়া নহয়। জীৱনটোক এনেভাৱে সঞ্জীৱিত কৰি ৰাখিব লাগে যাতে মৃত্যুৰ আগমুহূৰ্তত মানুহজনে এই কথাকে কৈ যাব পাৰে যে মই মোৰ জীৱনৰ সমগ্ৰ শক্তি মই দান কৰি আহিছোঁ বিশ্বৰ শ্ৰেষ্ঠ আদৰ্শৰ হকে,আৰু মানৱ সমাজৰ মুক্তিৰ বাবে কৰা সংগ্ৰামত। এই কাৰণে মানুহে জীৱনৰ প্ৰটিতো মুহূৰ্তকে সৎ ব্যৱহাৰত নলগালে কোনো আকষ্মিক ব্যাধি নাইবা শোকাবহ দুৰ্ঘটনাই জীৱন আয়ুস ছেদ কৰি দিলে সকলো অথলে যাব পাৰে।"

তথ্য সংগ্ৰহ

বাহ্যিক সংযোগ

শ্ৰেণী:সাহিত্যিক
শ্ৰেণী:মৃত ব্যক্তি
শ্ৰেণী:ইউক্ৰেইনৰ ব্যক্তি
শ্ৰেণী:ৰাছিয়াৰ ব্যক্তি
সুভা ভেৰিয়াৰ

সুভা ভেৰিয়াৰ এগৰাকী ভাৰতীয় মহাকাশ অভিযন্তা। ভাৰতীয় উপগ্ৰহ উৎক্ষেপণত ব্যৱহৃত ভিডিঅ’ চিষ্টেমত বিশেষজ্ঞতা লাভ কৰিছে। ২০১৭ চনত তেওঁ এটা উৎক্ষেপণতে ১০৪টা উপগ্ৰহ অভিলেখ সৃষ্টি কৰাৰ পিছত মহিলাৰ বাবে ভাৰতৰ সৰ্বোচ্চ বঁটা নাৰী শক্তিপুৰস্কাৰ লাভ কৰে।

জীৱন

ভেৰিয়াৰ আলাপুজাত ডাঙৰ-দীঘল হৈছিল। ত্ৰিবেন্দ্ৰমৰ অভিযান্ত্ৰিক মহাবিদ্যালয়ৰ পৰা ইলেক্ট্ৰনিক আৰু কমিউনিকেচন ইঞ্জিনিয়াৰিঙত স্নাতক ডিগ্ৰী লাভ কৰে।

১৯৯১ চনত তেওঁ ভাৰতীয় মহাকাশ গৱেষণা সংস্থাত যোগদান কৰে। ৰ উদ্দেশ্য আছিল ২০১৭ চনৰ ১৫ ফেব্ৰুৱাৰীত ১০৪টা উপগ্ৰহ সূৰ্য্যৰ সমকালীন কক্ষপথত স্থাপন কৰা। এই উপগ্ৰহসমূহ ছখন ভিন্ন দেশৰ আছিল আৰু প্ৰতিটো উপগ্ৰহ আনটোক স্পৰ্শ নকৰাকৈ উৎক্ষেপণ কৰাই নহয়, এনেকুৱা হোৱাৰ প্ৰমাণ পোৱাটোও গুৰুত্বপূৰ্ণ আছিল। মুক্তিৰ ভিডিঅ'টো বিশ্বাসযোগ্য হোৱাৰ প্ৰয়োজন আছিল আৰু ভেৰিয়াৰক এই কাম দিয়া হৈছিল। বঁটা বিজয়ীসকলে প্ৰশস্তি আৰু এক লাখ টকা লাভ কৰে।

ব্যক্তিগত জীৱন

ভেৰিয়াৰ আৰু তেওঁৰ স্বামী ৰঘুৰ দুটা সন্তান। তেওঁৰ স্বামীয়েও ভিএছএছচিত কাম কৰে আৰু তেওঁলোক ক'ডিয়াৰৰ ওচৰৰ আম্বালামুক্কুত থাকে।

তথ্য সংগ্ৰহ

শ্ৰেণী:মহিলা বিজ্ঞানী
শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
শ্ৰেণী:মহাকাশবিজ্ঞান
শ্ৰেণী:বিংশ শতিকাৰ ভাৰতীয় মহিলা বিজ্ঞানী
অসম সাহিত্য সভাৰ শুৱালকুছি অধিৱেশন (২০২০)

অসম সাহিত্য সভাৰ পঞ্চসপ্ততিতম (৭৫-তম) দ্বিবাৰ্ষিক অধিৱেশন কামৰূপ জিলাৰ শুৱালকুছিত ২০২০ চনৰ ১, ২, ৩ আৰু ৪ ফেব্ৰুৱাৰী, তাৰিখে অনুষ্ঠিত হৈছিল। এই অধিৱেশনত অসম তথা উত্তৰ-পূৰ্বাঞ্চলৰ প্ৰায় তিনি হাজাৰ প্ৰতিনিধি আৰু শতাধিক বিশিষ্ট লেখক, সাহিত্য-সমালোচক, গৱেষক সমবেত হোৱাৰ লগতে প্ৰায় বিছ লাখ জনসাধাৰণে অংশগ্ৰহণ কৰিছিল। এই সভাত ড° কুলধৰ শইকীয়াই সভাপতিত্ব কৰিছিল।

কাৰ্যক্ৰম

বাংলা সাহিত্যিক তথা শান্তিনিকেতনৰ অৱসৰপ্ৰাপ্ত অধ্যাপক ড° ৰামকুমাৰ মুখোপাধ্যায়ে মুখ্য অতিথিৰূপে উপস্থিত থাকি ২ ফেব্ৰুৱাৰীৰ মুকলি সভা উদ্বোধন কৰে। ৩ ফেব্ৰুৱাৰী তাৰিখে অসমৰ তদানীন্তন ৰাজ্যপাল অধ্যাপক জগদীশ মুখী মুখ্য অতিথিৰূপে উপস্থিত থাকে।

চাৰিদিনীয়া অধিৱেশনৰ অনুষ্ঠানসমূহ ব্ৰহ্মপুত্ৰৰ পাৰত প্ৰায় ডেৰশ বিঘা মাটি আৱৰি অস্থায়ীভাৱে নিৰ্মাণ কৰা পাঁচখন মঞ্চত অনুষ্ঠিত হয়। অধিৱেশনত অনুষ্ঠিত হোৱা উল্লেখযোগ্য অনুষ্ঠানসমূহ হৈছে:
কবি সন্মিলন
‘ৰামধেনু’ (যুৱ প্ৰতিভাৰ সন্মিলন)
নাট্যকাৰ সন্মিলন
গল্পকাৰ সন্মিলন
ব্যংগ লিখক সন্মিলন
বিজ্ঞান-সাহিত্য লিখক সন্মিলন
সাংবাদিক সন্মিলন
‘কুঁহি’ (শিশু সন্মিলন)
অনুবাদ সন্মিলন
‘আকাশ’ (মহিলা প্ৰতিভা সন্মিলন)
জনজাতীয় লিখক, জনজাতীয় ছাত্ৰ আৰু যুৱ সংগঠনৰ সন্মিলন
জনজাতীয় সাহিত্য সংগঠনৰ সন্মিলন
প্ৰকৃতি, পৰিৱেশ আৰু বন্যপ্ৰাণী সংৰক্ষণ কৰ্মীৰ সন্মিলন

তথ্য সংগ্ৰহ

শ্ৰেণী:অসম সাহিত্য সভাৰ অধিৱেশন
সাপেখাতী মহাবিদ্যালয়

সাপেখাতী মহাবিদ্যালয় ১৯৮৮ চনত স্থাপন কৰা অসমৰ চৰাইদেউ জিলাৰ সাপেখাতীত অৱস্থিত এক মুখ্য আৰু সাধাৰণ ডিগ্ৰী কলেজ। এই মহাবিদ্যালয়খন ডিব্ৰুগড় বিশ্ববিদ্যালয়ৰ অন্তৰ্ভুক্ত।

বিভাগ

কলা

অসমীয়া
ইংৰাজী
বুৰঞ্জী
শিক্ষা
অৰ্থনীতি
দৰ্শন
ৰাজনীতি বিজ্ঞান
সমাজ তত্ত্ব

তথ্যসূত্ৰ

বাহ্যিক সংযোগ

শ্ৰেণী:অসমৰ মহাবিদ্যালয়সমূহ
বঙল বহু দূৰ

বঙল বহু দূৰ নন্দিতা দেৱীৰ দ্বাৰা ৰচিত অসমীয়া ভাষাৰ এখন সামাজিক উপন্যাস। উপন্যাসখন ২০১৯ চনৰ অক্টোবৰ মাহত জ্যোতি প্ৰকাশনৰ বেনাৰত প্ৰকাশ পায়। এই উপন্যাসখন লেখিকাৰ প্ৰথমখন প্ৰকাশিত উপন্যাস। প্ৰকাশৰ পূৰ্বে 'বঙল বহু দূৰ' অসমীয়া আলোচনী প্ৰান্তিকৰ পাতত ধাৰাবাহিকভাৱে প্ৰকাশ পাইছিল। এই উপন্যাসখনে ২০২১ বৰ্ষৰ অসম প্ৰকাশন পৰিষদ বঁটা লাভ কৰিছিল আৰু পুৰস্কাৰ স্বৰূপে লেখক-প্ৰকাশক দুয়োজনকে দুই লাখকৈ টকা আগবঢ়োৱা হৈছিল।

পটভূমি

উপন্যাসখনৰ পটভূমি হৈছে কামৰূপৰ গ্ৰাম্য জীৱন তথা সমাজ। প্ৰাচীন কামৰূপৰ দিনৰ পৰাই চলি অহা অসম, উত্তৰ বংগ আৰু পূৰ্ববংগৰ ধৰ্মীয় আৰু সাংস্কৃতিক যোগাযোগ তথা দেশ বিভাজনে সেই ঠাইত ঘটোৱা বিপৰ্যয়ৰ কথাকে উপন্যাসখনত তুলি ধৰা হৈছে।

লেখিকাৰ চমু পৰিচয়

'বঙল বহু দূৰ'ৰ লেখিকা নন্দিতা দেৱী পেছাত ভাৰতীয় ৰে'ল বিভাগৰ এগৰাকী জ্যেষ্ঠ চিকিৎসা বিষয়া। ২০০৫ আৰু ২০১৬ চনত তেওঁৰ যথাক্ৰমে 'বান্দী' আৰু 'আকাশ জাল' নামৰ দুখন গল্প সংকলন প্ৰকাশ পায়। তেওঁৰ গল্প আকাশ বাণী গুৱাহাটী কেন্দ্ৰযোগে প্ৰচাৰ হোৱাৰ লগতে বাংলা ভাষালৈও অনূদিত হৈ প্ৰকাশ পাইছে।

তথ্য সংগ্ৰহ

শ্ৰেণী:অসমীয়া উপন্যাস
দিছপুৰ বিধানসভা সমষ্টি

দিছপুৰ বিধানসভা সমষ্টি (ইংৰাজী: Dispur Assembly constituency) ভাৰতৰ উত্তৰ-পূব প্ৰান্তৰ ৰাজ্য অসমৰ ১২৬ টা বিধানসভা সমষ্টিৰ ভিতৰত অন্যতম। ই অসমৰ ৰাজধানী চহৰ গুৱাহাটীৰ দিছপুৰ অঞ্চলক সামৰি লৈ গঠিত হৈছে। শেহতীয়া সমষ্টি পুনৰ নিৰ্ধাৰণ অনুসৰি ইয়াৰ সমষ্টি নম্বৰ হৈছে ৩৩ (পূৰ্বতে এই নম্বৰ ৫২ আছিল)।

এই সমষ্টিটো কামৰূপ মহানগৰ জিলাৰ অন্তৰ্গত আৰু ই গুৱাহাটী লোকসভা সমষ্টিৰ এক গুৰুত্বপূৰ্ণ অংশ। ১৯৭৮ চনত এই সমষ্টিটো পোনপ্ৰথমবাৰৰ বাবে প্ৰতিষ্ঠা কৰা হৈছিল।

বিধানসভাৰ সদস্যসকল

১৯৭৮ চনৰ পৰা বৰ্তমানলৈকে এই সমষ্টিৰ পৰা নিৰ্বাচিত হোৱা বিধায়কসকলৰ তালিকা তলত দিয়া হ’ল:
নিৰ্বাচন বৰ্ষ
বিধায়ক
ৰাজনৈতিক দল
১৯৭৮
তাৰিণী মোহন বৰুৱা
জনতা পাৰ্টী
১৯৮৩
তাৰিণী মোহন বৰুৱা
ভাৰতীয় ৰাষ্ট্ৰীয় কংগ্ৰেছ
১৯৮৫
অতুল বৰা
স্বতন্ত্ৰ
১৯৯১
অতুল বৰা
অসম গণ পৰিষদ
১৯৯৬
অতুল বৰা
অসম গণ পৰিষদ
২০০১
ৰবীন বৰদলৈ
ভাৰতীয় ৰাষ্ট্ৰীয় কংগ্ৰেছ
২০০৬
আকন বৰা
ভাৰতীয় ৰাষ্ট্ৰীয় কংগ্ৰেছ
২০১১
আকন বৰা
ভাৰতীয় ৰাষ্ট্ৰীয় কংগ্ৰেছ
২০১৬
অতুল বৰা
ভাৰতীয় জনতা পাৰ্টী
২০২১
অতুল বৰা
ভাৰতীয় জনতা পাৰ্টী
২০২৬
প্ৰদ্যুৎ বৰদলৈ
ভাৰতীয় জনতা পাৰ্টী

নিৰ্বাচনী ফলাফল

২০২৬ চনৰ ফলাফল

২০২৬ চনৰ বিধানসভা নিৰ্বাচনত ভাৰতীয় জনতা পাৰ্টীৰ প্ৰদ্যুৎ বৰদলৈয়ে তেওঁৰ নিকটতম প্ৰতিদ্বন্দী ভাৰতীয় ৰাষ্ট্ৰীয় কংগ্ৰেছৰ মীৰা বৰঠাকুৰ গোস্বামীক পৰাজিত কৰি জয়লাভ কৰে।

২০২১ চনৰ ফলাফল

২০১৬ চনৰ ফলাফল

তথ্যসূত্ৰ

বাহ্যিক সংযোগ

ভাৰতৰ নিৰ্বাচন আয়োগৰ আনুষ্ঠানিক ৱেবছাইট
১৯৪৭ চন

১৯৪৭ (MCMXLVII) গ্ৰেগ'ৰিয়ান কেলেণ্ডাৰৰ বুধবাৰৰ পৰা আৰম্ভ হোৱা এটা সাধাৰণ বছৰ আছিল। ই আছিল দ্বিতীয় সহস্ৰাব্দৰ ৯৪৭ বছৰ, বিংশ শতিকাৰ ৪৭তম বছৰ আৰু ১৯৪০ দশকৰ ৮ম বছৰ।

উল্লেখযোগ্য ঘটনা

১৮ জুলাই - ভাৰতৰ স্বাধীনতা আইন ১৯৪৭ (The India Independence Act 1947)ক বৃটেইনৰ সংসদত ৰাজকীয় স্বীকৃতি দিয়া হৈছিল আৰু বলৱৎ হৈছিল।
২৯ জুলাই - ভূমিকম্পৰ ফলত ভাৰতৰ অসমৰ লগতে চীন দেশতো ক্ষতি সাধন হয়। ভাৰতীয় সময়মতে সন্ধিয়া ৭ বাজি ১৩ মিনিটত সৃষ্টি হোৱা ভূমিকম্পটোৰ প্ৰাৱল্য আছিল ৭.৩ ৰিখটাৰ স্কেল।
১৪ আগষ্ট - ব্ৰিটিছৰ পৰা পাকিস্তানৰ স্বাধীনতা লাভ।
১৫ আগষ্ট - ব্ৰিটিছৰ পৰা ভাৰতৰ স্বাধীনতা লাভ।
১৭ আগষ্ট -
জৱাহৰলাল নেহৰুৱে অন্তৰ্ৱতী চৰকাৰ গঠন কৰে আৰু লৰ্ড মাউণ্ট বেটেনে তেখেতক স্বাধীন ভাৰতৰ প্ৰথম প্ৰধান মন্ত্ৰী হিচাপে নিযুক্তি দিয়ে।
ভাৰতবৰ্ষ স্বাধীন হোৱাৰ পিছত ব্ৰিটিছ সেনাৰ প্ৰথমটো বেটেলিয়াৰ স্বদেশ অভিমুখে যাত্ৰা আৰম্ভ কৰে।
ভাৰত বিভাজনৰ সীমাৰেখা ৰেডক্লিফ লাইন নিদ্ধাৰণ ঘোষনা কৰে।

আৰু চাওক

অসমত হোৱা ভূমিকম্প (১৯৪৭)
বংগৰ বিভাজন (১৯৪৭)
ভাৰতীয় স্বাধীনতা আইন ১৯৪৭
ব্ৰিটিছ ৰাজ
ভাৰতৰ স্বাধীনতা দিৱস

জন্ম

তাৰিখ অজ্ঞাত - মিনতি বৰঠাকুৰ, অসমৰ এগৰাকী অধ্যাপক, শিক্ষাবিদ, নিবন্ধকাৰ, বক্তা, সমাজ সেৱক।
২৯ জানুৱাৰী - লিণ্ডা ব্ৰাউন বাক, আমেৰিকান জীৱবিজ্ঞানী।

মৃত্যু

৭ এপ্ৰিল - হেনৰী ফৰ্ড, আমেৰিকাৰ ঔদ্যোগপতি।

তথ্যসূত্ৰ

শ্ৰেণী:বৰ্ষ
শ্ৰেণী:২০২৫ চন
চুজান গেৰহাৰ্ট

চুজান গেৰহাৰ্ট এগৰাকী আমেৰিকাৰ অৰ্ধ অৱসৰপ্ৰাপ্ত কম্পিউটাৰ বিজ্ঞানী।

শিক্ষা

চুজান গেৰহাৰ্টে অহাইঅ' ৱেছলিয়ান বিশ্ববিদ্যালয়ৰপৰা গণিতত বি এ, মিছিগান বিশ্ববিদ্যালয়ৰপৰা যোগাযোগ বিজ্ঞানত এম এছ আৰু কাৰ্নেগী মেলন বিশ্ববিদ্যালয়ৰপৰা কম্পিউটাৰ বিজ্ঞানত পি এইচ ডি লাভ কৰে। ১৯৭২ চনত তেওঁ থিছিছ উপদেষ্টা ড'নাল্ড ডব্লিউ লাভলেণ্ডৰ অধীনত "এপিএল প্ৰগ্ৰেমৰ পৰীক্ষণ" বিষয়ৰ গৱেষণ পত্ৰ সম্পূৰ্ণ কৰে। তেওঁ স্পুটনিকক বিজ্ঞান অধ্যয়নৰ বাবে অনুপ্ৰাণিত কৰাৰ বাবে কৃতিত্ব দিয়ে।

কেৰিয়াৰ

পাঠদান

তেওঁ টৰণ্টোৰ ড্যুক বিশ্ববিদ্যালয়, ৱাং ইনষ্টিটিউট অৱ গ্ৰেজুৱেট ষ্টাডিজ, আৰু এম্ব্ৰি-ৰিডল এৰ'নটিকেল ইউনিভাৰ্চিটিত চফট্ ৱেৰ ইঞ্জিনিয়াৰিং আৰু কম্পিউটাৰ বিজ্ঞানত অধ্যাপনা কৰি আহিছে। এই প্ৰকল্পই কেইবাটাও কাগজ আৰু মডিউল প্ৰস্তুত কৰিছিল, য'ত এটা বাফাৰ অভাৰফ্ল' দুৰ্বলতাসমূহৰ ওপৰত আছিল।

তেওঁৰ আন প্ৰকাশনসমূহৰ ভিতৰত "পৰীক্ষা তথ্য নিৰ্বাচনৰ তত্ত্বৰ দিশে","আনুষ্ঠানিক পদ্ধতিৰ ঔদ্যোগিক প্ৰয়োগৰ এটা আন্তৰ্জাতিক জৰীপ, ভলিউম ২. কেছ ষ্টাডিজ", আৰু "ৱেব সন্ধান ইঞ্জিনে বিতৰ্ক দমন কৰেনে?"

চিষ্টাৰ্চ

১৯৮৭ চনত গেৰহাৰ্ট কম্পিউটিঙত মহিলাসকলৰ বাবে আটাইতকৈ পুৰণি আৰু বৃহৎ মেইলিং তালিকা চিষ্টাৰ্চৰ অন্যতম প্ৰতিষ্ঠাপক সদস্য আছিল।

মেকুলাৰ ডিজেনেৰেচন এডভোকেচি

ব্যক্তিগতভাৱে মেকুলাৰ ডিজেনেৰেচনৰ দ্বাৰা প্ৰভাৱিত হোৱাৰ ফলত, তেওঁ প্ৰযুক্তি ব্যৱহাৰৰ ওপৰত "আপোনাৰ পৃথিৱীখন সলনি হোৱাৰ দৰে" ব্লগ, প'ডকাষ্টকে ধৰি অতিক্ৰম কৰিবলৈ দৃষ্টিশক্তি হেৰুৱাই পেলোৱাৰ পৰা ৰক্ষণাবেক্ষণ কৰে। ২০০৯ চনত তেওঁ আই ই ই ই সন্মিলনত চফট্ ৱেৰ টেষ্টিং, ভেৰিফিকেশন আৰু বৈধকৰণৰ ওপৰত ভাষণ দিছিল, বিষয় আছিল "অক্ষমতা/গতিশীলতা প্ৰত্যাহ্বান: অভিগম্যতা আৰু ব্যৱহাৰযোগ্যতা পৰীক্ষাৰ বাবে মাপকাঠী প্ৰস্তুত কৰা।"

বাহ্যিক সংযোগ

As Your World Changes blog
John Udell's Interviews with Innovators podcast with Susan Gerhart

তথ্যসূত্ৰ

শ্ৰেণী:কম্পিউটাৰ বিজ্ঞানী
শ্বামু

ছিৰিন শৰ্মিলী ৰামলিংগম, পেছাদাৰীভাৱে শ্বামু নামেৰে পৰিচিত এগৰাকী ভাৰতীয় মূলৰ আমেৰিকান অভিনেত্ৰী। তেওঁ মূলতঃ তামিল চলচ্চিত্ৰত অভিনয় কৰিছিল। তেওঁ কাঞ্চীভৰম, ময়িলু আৰু দশৱতাৰমৰ দৰে চলচ্চিত্ৰৰ বাবে জনাজাত।

পটভূমি

শ্বামুৰ জন্ম ৰাজস্থানৰ বিকানেৰত এটা তামিল হিন্দু পৰিয়ালত হৈছিল। তেওঁলোকৰ পৰিয়ালটো মূলতঃ তামিলনাডুৰ নেইভেলীৰ আছিল। পৰৱৰ্তী সময়ত তেওঁৰ পৰিয়ালটো আমেৰিকা যুক্তৰাষ্ট্ৰলৈ গুচি যায়। তেওঁৰ পিতৃ ৰাজাৰাম ৰামলিংগম এজন কম্পিউটাৰ কনচুলটেণ্ট আছিল আৰু মাতৃ এগৰাকী গৃহিণী। শ্বামুৱে ফ্ল’ৰিডাৰ অৰলেণ্ডোৰ চাইপ্ৰেছ ক্ৰীক হাইস্কুলত অধ্যয়ন কৰি আছিল যদিও চলচ্চিত্ৰত অভিনয় কৰিবলৈ তেওঁ বিদ্যালয় ত্যাগ কৰে। চলচ্চিত্ৰত অভিনয় কৰি থকাৰ মাজতে শ্বামুৱে অনলাইন পাঠ্যক্ৰমৰ জৰিয়তে তেওঁৰ হাইস্কুলৰ শিক্ষা সম্পূৰ্ণ কৰে। তেওঁৰ সৰু ভনীয়েকেও ময়িলু ছবিত শ্বামুৰ চৰিত্ৰটোৰ কিশোৰী কালৰ ৰূপত অভিনয় কৰিছিল।

কৰ্মজীৱন

২০০৮ চনৰ তামিল ছবি দশৱতাৰমৰ এটা চুটি চৰিত্ৰৰ বাবে এগৰাকী ভাৰতীয় অভিনেত্ৰীৰ সন্ধানত থকা ছবিখনৰ কৰ্মকৰ্তাসকলৰপৰা আমন্ত্ৰণ পোৱাৰ পিছত শ্বামুৱে সেই ছবিত অভিনয় কৰিছিল। তেওঁৰ ভাৰতনাট্যম প্ৰদৰ্শনৰ জৰিয়তে ছবিখনৰ পৰিচালক গোটটোৱে তেওঁৰ বিষয়ে জানিব পাৰিছিল। ছবিখনত তেওঁ এগৰাকী বিজ্ঞানীৰ চৰিত্ৰত অভিনয় কৰিছিল।

ইয়াৰ কিছুসময়ৰ পাছতে ভাৰতত বন্ধ কটাই থকাৰ সময়ত শ্বামুৱে প্ৰকাশ ৰাজৰ ঘৰুৱা প্ৰযোজনাৰ ছবি ময়িলুৰ বাবে অডিচন দিছিল আৰু তাত নিৰ্বাচিত হোৱাৰ পিছত প্ৰকাশ ৰাজে তেওঁ কাম কৰি থকা আন এটা প্ৰকল্পৰ বাবেও শ্বামুৰ নামটো প্ৰস্তাৱ কৰিছিল। ইয়াৰ পিছত তেওঁ প্ৰিয়দৰ্শনৰ পৰিচালনাত নিৰ্মিত কাঞ্চীভৰমত প্ৰকাশ ৰাজৰ কন্যাৰ চৰিত্ৰত অভিনয় কৰে। এই ছবিখনত কৰা অভিনয়ৰ বাবে তেওঁ সমালোচকৰ উচ্চ প্ৰশংসা লাভ কৰাৰ লগতে 'ফিল্মফেয়াৰ শ্ৰেষ্ঠ তামিল সহযোগী অভিনেত্ৰী বঁটা' লাভ কৰে। ময়িলু ছবিত তেওঁ এগৰাকী গাঁৱলীয়া ছোৱালীৰ চৰিত্ৰত অভিনয় কৰিছিল আৰু মাদুৰাইৰ এগৰাকী সাধাৰণ কিশোৰীৰ দৰে দেখাবলৈ তেওঁ ক’লা মেকআপ আৰু তেলীয়া চুলিৰ বেণী ধৰণৰ সাজ-সজ্জা ল’বলগীয়া হৈছিল। অৱশ্যে ছবিখন মুক্তি পাবলৈ পলম হৈছিল আৰু ২০১২ চনত ইয়াৰ অতি সীমিত মুক্তিহে হৈছিল।

ইয়াৰ পিছত তেওঁ অভিনেতা কৰণৰ বিপৰীতে মালয়ান নামৰ ছবিখনত মাদুৰাইৰ এগৰাকী চঞ্চল কিশোৰীৰ চৰিত্ৰত অভিনয় কৰে, যদিও ছবিখন বক্স অফিচত বিফল হয়। শ্বামুৱে আৰ. কান্নানৰ কাণ্ডেন কাধালাই ছবিত এটা কেমিঅ' চৰিত্ৰত অভিনয় কৰিছিল। ইয়াৰ পিছত তেওঁ মাথি যোচি আৰু পালাই নামৰ আন দুখন সমালোচকৰদ্বাৰা প্ৰশংসিত ছবিত অভিনয় কৰিছিল যদিও এই দুয়োখনেই বক্স অফিচত বিশেষ সফলতা লাভ কৰিব নোৱাৰিলে। ২০১১ চনত তেওঁ অভিনয় জগত ত্যাগ কৰে আৰু দক্ষিণ ফ্ল’ৰিডা বিশ্ববিদ্যালয়ত চিকিৎসা বিজ্ঞানৰ কেৰিয়াৰ গঢ়িবলৈ ফ্ল’ৰিডালৈ উভতি যায়।

তথ্যসূত্ৰ

শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় মূলৰ আমেৰিকান
আকা মাণ্ট

আকা মাণ্ট , আকাই-কামি-আওই-কামি, বা আওই মাণ্ট, নাইবা ৰঙা টুপি আৰু নীলা টুপিৰ মাজৰ পৰা এটা বাছি ল'বলৈয়ো ক'ব পাৰে। যদি তেওঁলোকে "ৰঙা" বিকল্পটো বাছি লয়, তেন্তে তেওঁলোকক এনেদৰে ছিন্নভিন্ন কৰা হ'ব যে তেওঁলোকৰ মৃতদেহটো তেওঁলোকৰ নিজৰ তেজেৰে তিতি যাব। কিংবদন্তিটোৰ বিৱৰণী অনুসৰি ব্যক্তিজনক ফালি পেলোৱাৰ নিৰ্দিষ্ট ধৰণ বেলেগ বেলেগ হয়, য'ত ছুৰীৰে আঘাত কৰা বা ছাল কাটি পেলোৱা আদি অন্তৰ্ভুক্ত। কাহিনীটোৰ কিছুমান সংস্কৰণত ৰঙা আৰু বগা কাগজৰ মাজত পছন্দ কৰা হয়, প্ৰথমটোৰ ফলত তলৰ পৰা ছাত্ৰজনক চেলেকিবলৈ শৌচাগাৰৰ পৰা ৰঙা জিভাখন ওপৰলৈ উঠি যায় আৰু দ্বিতীয়টোৰ ফলত তলৰ পৰা বগা হাত এখনে তেওঁলোকক আদৰণি জনোৱা হয়। কিছুমান সংস্কৰণত "হালধীয়া" কাগজ, পোছাক বা কেপ খুজিলে ব্যক্তিজনৰ মূৰটো শৌচাগাৰলৈ জোৰকৈ সুমুৱাই দিয়া হয়। যিসকলে লগত টয়লেট পেপাৰ বাা ষ্টললৈ আনে তেওঁলোকে দেখে যে সেয়া ব্যৱহাৰ কৰাৰ আগতেই বস্তু কেইপদ অদৃশ্য হৈ যায়, যাৰ ফলত আকা মাণ্টৱে তেওঁলোকৰ সমুখত ইয়াৰ বিকল্পসমূহ উপস্থাপন কৰিবলৈ উপস্থিত হয়। এই আত্মাক আওকাণ কৰিলে বা কোনো ধৰণৰে কাগজ নালাগে বা পছন্দ নকৰে বুলি উত্তৰ দিলে আত্মাটো আঁতৰি যায় বুলি কোৱা হয়। কিছুমান কিংবদন্তি মতে দুয়োটা বিকল্প নাকচ কৰিলে আৰু আকা মাণ্টোৰ পৰা পলায়ন কৰিলেও ব্যক্তিজনৰ অস্তিত্ব থাকিব পাৰে।

তথ্যসূত্ৰ

শ্ৰেণী:কিংবদন্তিমূলক জীৱ